དེ་རྗེས་མི་གྲངས་༡༢༠༠བརྒལ་བ་འདུ་འཛོམས་ཐོག་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གིས་བདེ་ཀྱི་ཐབས་ལམ་དང་ཞི་བདེ་སྐྲུན་ཐབས་སྐོར་བཀའ་སློབ་སྩལ།དེ་ཡང་སྐབས་དེར་ཐོག་མར་ལས་རིམ་གཙོ་སྐྱོང་བ་ལྕམ་སྐུ་ཀ་ཏི་སི་ཨ་ཡི་སི་ཊོམ་ལགས་ཀྱིས་ཚོགས་བཅར་བ་རྣམས་ལ་སྤྱི་ནོར་༸གོང་༸སྐྱབས་མགོན་ཆེན་པོ་མཆོག་ངོ་སྤྲོད་ཞུས།དེ་རྗེས་གཞས་པ་གཞས་མ་ཁག་གཅིག་གིས་རོལ་དབྱངས་ལམ་ནས་ཕེབས་བསུའི་སྣེ་ལེན་གཟབ་རྒྱས་ཞུས་བསྟུན་མགོན་པོ་གང་ཉིད་མཆོག་གིས་སྡིངས་ཆ་ཙམ་མིན་པར་ཚོགས་ཁང་ཡོངས་ཀྱི་གློག་ཤུགས་ཤུགས་ཆེ་གཏོང་དགོས་བཀའ་སློབ་སྩལ་རྗེས་ཚོགས་བཅར་བ་རྣམས་ཀྱི་ངོ་གདོང་ཇེ་གསལ་དུ་གྱུར་སྐབས་ཐུགས་དགྱེས་ཚོར་མཛད་རྗེས་བཀའ་སློབ་སྩལ།